Med afslutningen af Koreakrigen og en stærk økonomi var der få, der tvivlede på, at den karismatiske Eisenhower ikke ville blive genvalgt. Tilhængere af præsidenten fokuserede på hans "personlige kvaliteter ... hans oprigtighed, hans integritet og pligtfølelse, hans dyd som familiefar, hans religiøse hengivenhed ..." frem for på hans lederskabsevner. I ugerne op til præsidentvalget oplevede man to store internationale kriser i henholdsvis Mellemøsten (Suez-krigen) og Østeuropa (Opstanden i Ungarn), og Eisenhowers håndtering af kriserne øgede blot hans popularitet.